**Príloha č.1: Špecifikácia predmetu zmluvy**

**Predmet obstarávania :**

Zabezpečenie prevádzky, údržby a bežných opráv fontány v Sade J. Kráľa, pitných fontánok, zariadení polievacích vodovodov, zabezpečenie vykonávania pravidelných odborných prehliadok a skúšok vyhradených technických zariadení elektrických a tlakových v zmysle vyhlášky č. 508/2009 Ministerstva práce, sociálnych vecí a rodiny Slovenskej republiky z 9. júla 2009 v požadovanom rozsahu a termínoch, zabezpečiť v prípade havarijných stavov odstránenie vzniknutých porúch na zariadeniach polievacích vodovodov, v prípade živelných udalosti (povodne, požiare a pod.) vykonať opatrenia na zaistenie bezpečnosti osôb a ochrany majetku na zariadeniach polievacích vodovodoch v správe MČ Bratislava-Petržalka.

**Požadujeme:**

**1. Prevádzka, údržba a oprava čerpacích staníc**

Údržba čerpacích staníc polievacích vodovodov v Mestskej časti Bratislava-Petržalka :

Pravidelné týždenné spúšťanie ponorných čerpadiel v zmysle požiadaviek výrobcov čerpadiel a to v 8 čerpacích staniciach polievacích vodovodov - Sad J. Kráľa, Haanova 8 (Starý háj 2A), Mlynarovičová 12 (Starý háj 2B), Romanova 44 (Zrkadlový háj č. 23), Znievska 12 (Lúky 3A, č. 25), Znievska 30 (Lúky 3B, č. 29), Vyšehradská 33 (Lúky 5A, č. 20),  Černyševského 17 (Malé centrum 21), Tematínska (Lúky B6).

**1.1 Odstránenie nedostatkov z odbornej prehliadky tlakových zariadení**

Výmeny vodoznakov, poistných ventilov, prepadového potrubia, odkaľovacieho potrubia, guľových ventilov čerpacích staníc. Vnútorné čistenie tlakových nádob obnova antikorózneho ochranného náteru tlakových nádob. Oprava osvetlenia a údržba rozvádzača čerpacej stanice.

Sprístupnenie čerpacích staníc a dohľad nad prácami spojenými s výmenou vodomerov a ponorných čerpadiel.

Súčasťou zabezpečenia prevádzky a údržby polievacích vodovodov je dodávka a osadenie poklopov šachiet polievacích vodovodov, vrátane identifikácie miesta a obhliadky, vyčistenia šachty, odvozu odpadu, likvidácie odpadu, demontáže nepotrebných prípadne poškodených časti v šachte polievacieho vodovodu.

**2. Odborné prehliadky a skúšky vyhradených technických zariadení elektrických a tlakových v zmysle vyhlášky 508/2009 Ministerstva práce, sociálnych vecí a rodiny Slovenskej republiky z 9.júla 2009**

**2.1**

Vykonanie odbornej prehliadky a skúšky elektrických zariadení v mokrom prostredí s jednoročnou revíznou lehotou v zmysle STN 330300 a prílohy č.8 k vyhláške 508/2009 Z.z.  
Revízna lehota **1 rok.**

1. Čerpacia stanica polievacieho vodovodu v Sade J.Kráľa
2. Strojovňa fontány v Sade J. Kráľa

**2.2**

Vykonanie vonkajšej odbornej prehliadky a skúšky Tlakových nádob stabilných **v 8-mich čerpacích staniciach** polievacích vodovodov s revíznou lehotou **1 rok**  
1. Sad Janka Kráľa  
2. Černyševského 17 (Malé centrum 21)

3.Tematínska 37 (Lúky 6B, č.37)  
4. Haanova 8 (Starý háj 2A)  
5. Mlynarovičová 12 (Starý háj 2B)  
6. Znievska 12 (Lúky 3A, č.25)  
7. Znievska 30 (Lúky 3B,č.29)

8. Romanova 44 (Zrkadlový háj č. 23)  
9. Vyšehradská 33 (Lúky 5A, č.20)

**2.3**

Vykonanie vnútornej odbornej prehliadky a skúšky Tlakových nádob stabilných v **8-mich čerpacích staniciach** polievacích vodovodov s revíznou lehotou **5 rokov**

1. Sad Janka Kráľa
2. Černyševského 17 (Malé centrum 21)
3. Tematínska 37 (Lúky 6B, č.37)
4. Haanova 8 (Starý háj 2A)
5. Mlynarovičová 12 (Starý háj 2B)
6. Znievska 12 (Lúky 3A, č.25)
7. Znievska 30 (Lúky 3B,č.29)
8. Romanova 44 (Zrkadlový háj č. 23)
9. Vyšehradská 33 (Lúky 5A, č.20)

**2.4**

V prípade potreby a na základe pokynu oprávneného zamestnanca oprava čerpacích staníc polievacích vodovodov v rozsahu určenom v pokyne

1. Budatínska 15 (Lúky 2B)
2. Holíčska 46 (Lúky 1B)
3. Jasovská 11 (Lúky L7)
4. Wolkrova (Dvory 4)

**3. Údržba fontány v Sade Janka Kráľa**

Odzimovanie (apríl 2019), sprevádzkovanie a zabezpečenie údržby, opráv fontány v Sade J. Kráľa a jej prevádzky v čase od 1.5.2019 do 15.10.2019

Apríl 2019:

Odzimovanie a spustenie fontány:

* vysokotlakové čistenie bazéna, ručné vyberanie odpadu (lístie, gaštany, drevo, plasty, sklo),
* vyčistenie súsošia fontány vysokotlakovým čističom,
* čistenie 16 ks antikorových dýz,
* čistenie odtokového potrubia prúdom vody,
* napustenie systému a odvzdušnenie,
* vyčistenie spevnenej plochy pri fontáne, odstránenie prerastajúcej buriny, vystriekanie plochy vodou, čistenie lavičiek.

Údržba strojovne fontány:

* vykonanie preventívnej údržby technických zariadení strojovne fontány: el. zariadenia - motory, rozvádzače, posúvače (šupátka), osvetlenie, odčerpávanie spodnej vody podľa potreby

Máj – September 2019:

Pravidelná mesačná údržba fontány - výmena vody 1x týždenne:

* vypustenie a napustenie systému, odvzdušnenie,
* podľa potreby - ručné vyberanie odpadu (lístie drevo, plasty, sklo),
* vysokotlakové čistenie bazéna a sochy, čistenie 16ks antikorových dýz od vodného kameňa,
* čistenie odtokového potrubia prúdom vody.

Čistenie spevnenej plochy pri fontáne - 1x za dva týždne:

* odstránenie prerastajúcej buriny, vystriekanie plochy vodou, čistenie lavičiek.

Údržba strojovne fontány:

Udržiavanie technických zariadení v prevádzkyschopnom stave (el. zariadenia, posúvače /šupátka/, osvetlenie), odčerpávanie spodnej vody podľa potreby

Október do 15.10.2019

Pravidelné čistenie bazéna fontány, výmena vody - 1 x týždenne

Čistenie spevnenej plochy okolo fontány

Október 16.10.2019

Zazimovanie fontány, vypustenie vody, vyčistenie bazéna, demontáž dýz, odvodnenie systému

K prevádzke fontány prislúcha aj vyššie spomenutá čerpacia stanica v Sade J. Kráľa, ktorá je zahrnutá v údržbe čerpacích staníc polievacích vodovodov.

**4. Údržba pitných fontán v Sade J. Kráľa a na Petržalskom korze**

Apríl 2019

Odzimovanie, odkrytovanie, vyčistenie, natlakovanie systémov vodovodov, montáž 3 ks bengizerov, sprevádzkovanie 5 ks pitných fontánok, z toho jedna vo výbehu pre psov (Nobelovo námestie

Kopčianska, sad Janka Kráľa, Wolkrova ul. Daliborovo námestie)

Máj - september 2019

Zabezpečenie prevádzky, kontrola, pravidelné čistenie podľa potreby, údržba 5 ks pitných fontánok z toho jedna vo výbehu pre psov a rozvodu pitnej vody

Október 2019

Zabezpečenie prevádzky do 15.10.2019, následne zazimovanie, odvodnenie, vyčistenie, zakrytovanie, 5 ks pitných fontánok, z toho jedna vo výbehu pre psov, demontáž 3 ks bengizerov,

**Iné požiadavky :**

* Objednávky na realizáciu budú zadávané e-mailom a poštou.
* Realizácia bežných objednávok bude do 14 pracovných dní a havárií do 5 hodín pracovného času dodávateľa od telefonickej požiadavky.